title: 2004 m. balandžio 16 d. Komisijos direktyva 2004/46/EB, iš dalies keičianti Direktyvą 95/31/EB dėl E 955 sukralozės ir E 962 aspartamo-acesulfamo druskosTekstas svarbus EEE.

text:
Svarbus teisinis pranešimas

|

32004L0046

Oficialusis leidinys L 114 , 21/04/2004 p. 0015 - 0017

		Komisijos direktyva 2004/46/EB2004 m. balandžio 16 d.iš dalies keičianti Direktyvą 95/31/EB dėl E 955 sukralozės ir E 962 aspartamo-acesulfamo druskos(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1988 m. gruodžio 21 d. Tarybos direktyvą 89/107/EEB dėl valstybių narių įstatymų, reglamentuojančių maisto priedus, kuriuos leidžiama naudoti žmonėms vartoti skirtuose maisto produktuose, suderinimo [1], ypač į jos 3 straipsnio 3 dalies a punktą,po konsultacijų su Maisto produktų moksliniu komitetu,kadangi:(1) 1995 m. liepos 5 d. Komisijos direktyvoje 95/31/EB, nustatančioje tam tikrus saldiklių, skirtų naudoti maisto produktuose, grynumo kriterijus [2], nustatomi 1994 m. birželio 30 d. Europos Parlamento ir Tarybos direktyvoje 94/35/EB dėl maisto produktuose naudojamų saldiklių [3], išvardytų saldiklių grynumo kriterijai.(2) Būtina nustatyti E 955 sukralozės ir E 962 aspartamo ir acesulfamo druskos grynumo kriterijus.(3) Būtina atsižvelgti į Jungtinio FAO/PSO maisto priedų ekspertų komiteto (JECFA) parengtą Codex Alimentarius priedų specifikacijų ir analizės metodikų projektą.(4) Taigi Direktyva 95/31/EB turi būti atitinkamai iš dalies keičiama.(5) Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,PRIĖMĖ ŠIĄ DIREKTYVĄ:1 straipsnisDirektyvos 95/31/EB priedas yra keičiamas, kaip nurodyta šios direktyvos priede.2 straipsnis1. Valstybės narės ne vėliau kaip iki 2005 m. balandžio 1 d. priima įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos praneša Komisijai tų nuostatų tekstus ir jų bei šios direktyvos koreliacinę lentelę.Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.3 straipsnisŠi direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.4 straipsnisŠi direktyva skirta valstybėms narėms.Priimta Briuselyje, 2004 m. balandžio 16 d.Komisijos varduDavid ByrneKomisijos narys[1] OL L 40, 1989 2 11, p. 27. Direktyva su paskutiniais pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).[2] OL L 178, 1995 7 28, p. 1. Direktyva su paskutiniais pakeitimais, padarytais Direktyva 2001/52/EB (OL L 190, 2001 7 12, p. 18).[3] OL L 237, 1994 9 10, p. 3. Direktyva su paskutiniais pakeitimais, padarytais Europos Parlamento ir Tarybos direktyva 2003/115/EB (OL L 24, 2004 1 29, p. 65).--------------------------------------------------PRIEDASPriede įterpiamas šis tekstas:"E955 E 955 SUKRALOZĖSinonimai | 4,1',6'-trichlorgalaktosacharozė |ApibrėžimasCheminis pavadinimas | 1,6-dichlor-1,6-dideoksi-β-D-fruktofuranozil-4-chlor-4-deoksi-α-D-galaktopiranozidas |EINECS | 259–952–2 |Cheminė formulė | C12H19Cl3O8 |Santykinė molekulinė masė | 397,64 |Analizės duomenys | C12H19Cl3O8 kiekis ne mažesnis kaip 98 % ir ne didesnis kaip 102 % skaičiuojant bevandenei medžiagai. |Apibūdinimas | Balti arba beveik balti ir beveik bekvapiai kristaliniai milteliai. |IdentifikavimasA.10 % tirpalo pH vertė | Ne mažesnė kaip 5,0 ir ne didesnė kaip 7,0 |B.Tirpumas | Labai gerai tirpsta vandenyje, metanolyje ir etanolyje. Šiek tiek tirpsta etilacetate. |C.Infraraudonosios absorbcijos spektras | Mėginio dispersijos kalio bromide infraraudonojo spektro maksimumų bangos skaičiai yra panašūs į etaloninio spektro, gauto naudojant sukralozės etaloninį standartą, bangos skaičius. |D.Plonasluoksnė chromatografija | Bandomojo tirpalo pagrindinės dėmės Rf vertė yra tokia pat, kaip etaloninio tirpalo A, nurodyto kitiems chlorintiems disacharidams bandyti, vertė. Šis etaloninis tirpalas gaunamas tirpinant 1,0 g sukralozės pamatinio etalono 10 ml metanolio. |E.Savitasis poliarizacijos plokštumos sukimas | [α ]20D: + 84,0 ° - + 87,5 °, skaičiuojant bevandenei medžiagai (10 % m/V tirpalas) |GrynumasVanduo | Ne daugiau kaip 2,0 % (pagal Karl Fischer metodą) |Sulfatiniai pelenai | Ne daugiau kaip 0,7 % |Švinas | Ne daugiau kaip 1 mg/kg |Kiti chlorinti disacharidai | Ne daugiau kaip 0,5 % |Chlorinti monosacharidai | Ne daugiau kaip 0,1 % |Trifenilfosfino oksidas | Ne daugiau kaip 150 mg/kg |Metanolis | Ne daugiau kaip 0,1 % |E962 E 962 ASPARTAMO-ACESULFAMO DRUSKASinonimai | Aspartamas ir acesulfamas Aspartame-acesulfame salt |Apibrėžimas | Druskai gauti, aspartamo ir K acesulfamo, paimtų santykiu maždaug 2:1 (m/m), rūgštusis tirpalas kaitinamas ir paliekamas kristalizuotis. Kalio jonai ir vanduo yra pašalinami. Produktas yra patvaresnis už aspartamą. |Cheminis pavadinimas | 6-metil-1,2,3-oksatiazin-4(3H)-on-2,2-dioksido L-fenilalanil-2-metil-L-α-asparto rūgšties druska |Cheminė formulė | C18H23O9N3S |Santykinė molekulinė masė | 457,46 |Analizės duomenys | 63,0 % - 66,0 % aspartamo (skaičiuojant sausai medžiagai) ir 34,0 % - 37,0 % acesulfamo (kaip rūgšties, skaičiuojant sausai medžiagai) |Apibūdinimas | Balti, bekvapiai kristaliniai milteliai. |IdentifikavimasA.Tirpumas | Labai mažai tirpus vandenyje; mažai tirpus etanolyje. |B.Praleidimo faktorius | 1 % tirpalo praleidimo faktorius, nustatytas tinkamu spektrofotometru 1 cm kiuvetėje, esant 430 nm ir kaip palyginamąjį tirpalą naudojant vandenį, yra ne mažesnis kaip 0,95, o tai maždaug atitinka ne didesnį kaip 0,022 optinį tankį. |C.Savitasis poliarizacijos plokštumos sukimas | [α ]20D: +14,5o - +16,5o Nustatomas esant koncentracijai 6,2 g 100 ml skruzdžių rūgšties (15 mol/l) per 30 min nuo tirpalo paruošimo. Apskaičiuotą savitojo poliarizacijos plokštumos sukimo kampą reikia padalyti iš 0,646 pataisai dėl aspartamo kiekio aspartamo ir acesulfamo druskoje padaryti. |GrynumasNuodžiūvis | Ne daugiau kaip 0,5 % (105 °C, 4 h) |5-benzil-3,6-diokso-2-piperazinacto rūgštis | Ne daugiau kaip 0,5 % |Švinas | Ne daugiau kaip 1 mg/kg" |--------------------------------------------------